Arnar Gunnlaugsson, þjálfari Íslandsmeistara Víkings í fótbolta, segir það gera sigurinn enn sætari hversu góðir Blikar voru í ár. Breiðablik hafnaði í öðru sæti og átti enn möguleika á titlinum í lokaumferðinni á laugardag.
Þjálfari Íslandsmeistara Víkings í fótbolta, Arnar Gunnlaugsson, segir að liðið hafi haft fleiri vopn í vopnabúri sínu en önnur lið í deildinni og það hafi skilað þeim sigrinum. Víkingar höfnuðu í tíunda sæti í deildinni í fyrra og var spáð því sjöunda fyrir tímabilið í ár.
Víkingar unnu Leikni 2-0 í lokaumferðinni á laugardaginn og unnu deildina með stigi meira en Blikar sem höfnuðu í öðru sæti. Arnar segir að ró hafi færst yfir þegar Nikolaj Hansen skoraði fyrra mark leiksins en bæði mörkin komu í fyrri hálfleik.
Þrátt fyrir að vera spáð sjöunda sæti var liðið í því 1.-3. nánast frá fyrstu umferð.
Þegar ljóst var í hvað stefndi í lokaumferðunum settu margir stöðuna upp sem einvígi þjálfaranna tveggja; Arnars hjá Víkingi og Óskars Hrafns Þorvaldssonar hjá Breiðabliki.
Þjálfari Íslandsmeistara Víkings í fótbolta, segir það gera sigurinn enn sætari hversu góðir Blikar hafa verið í sumar. 